విజయ్ దత్ శ్రీధర్

విజయ్ దత్ శ్రీధర్, ఒక భారతీయ పాత్రికేయుడు, రచయిత, మాధవ్ సప్రే మ్యూజియం ఆఫ్ న్యూస్ పేపర్స్ అండ్ రీసెర్చ్ ఇన్స్టిట్యూట్ వ్యవస్థాపకుడు. 2012లో భారత ప్రభుత్వం ఆయనను నాలుగో అత్యున్నత భారతీయ పౌర పురస్కారం పద్మశ్రీతో సత్కరించింది.

 జీవితచరిత్ర 
విజయ్ దత్ శ్రీధర్ భారతదేశంలోని మధ్యప్రదేశ్ రాష్ట్రంలో జన్మించాడు. ఆయన మఖన్లాల్ చతుర్వేది నేషనల్ యూనివర్శిటీ ఆఫ్ జర్నలిజం అండ్ కమ్యూనికేషన్ మాజీ డైరెక్టర్, హిందీ జాతీయ దినపత్రిక నవభారత్ టైమ్స్ సంపాదకుడిగా పనిచేసాడు. ఆయన సుమారు 20 సంవత్సరాల పాటు మధ్యప్రదేశ్ విధాన సభ ప్రెస్ గ్యాలరీ కమిటీలో సభ్యుడిగా కూడా ఉన్నాడు.

శ్రీధర్ 1984లో భోపాల్లో మాధవరావు సప్రే సమాచార్ పత్ర సంగ్రహాలయం, శోధ్ సంస్థాన్ (మాధవరావు సప్రే మ్యూజియం ఆఫ్ న్యూస్పేపర్స్ అండ్ రీసెర్చ్ ఇన్స్టిట్యూట్) అనే మ్యూజియం, పరిశోధనా సంస్థను స్థాపించాడు. ఇది జర్నలిజం సంబంధిత అధ్యయనాల కోసం పరిశోధనా కేంద్రంగా అనేక విశ్వవిద్యాలయాలచే ఆమోదించబడింది. దీనికి రాష్ట్ర, కేంద్ర ప్రభుత్వాలు నిధులు సమకూరుస్తున్నాయి.

సామాజిక ఉద్యమంలో పాల్గొన్న విజయ్ దత్ శ్రీధర్, నాలుగు పుస్తకాలను రచించాడు, భారతీయ పత్రకారిత కోష్ (Bhartiya Patrakarita Kosh), 1780 నుండి 1947 వరకు భారత ఉపఖండంలో జర్నలిజం చరిత్ర 2 వాల్యూమ్ క్రానికల్, మధ్యప్రదేశ్ లో 150 సంవత్సరాల జర్నలిజం, ధాని చారిత్రక కథనం శబ్ద్ సత్తా (Shabd Satta), మూడవది, చౌతా పదవ్ (Choutha Padav),వెయ్యి సంవత్సరాల భోపాల్ చరిత్ర. ఆయన తాజా రచన, పహేలా సంపదకియా (Pahela Sampadkiya), శ్రీధర్ వ్యాఖ్యానంతో వివిధ హిందీ వార్తాపత్రికలలో ప్రచురించబడిన సంపాదకీయాల సంకలనం.

శ్రీధర్ 2011లో మాస్ కమ్యూనికేషన్స్ అండ్ జర్నలిజం విభాగంలో పెహ్ల సంపదకియా అనే తన కృషికి భారతేందు హరిశ్చంద్ర అవార్డు అందుకున్నాడు. మరుసటి సంవత్సరం, 2012లో, భారత ప్రభుత్వం ఆయనకు పద్మశ్రీ పౌర పురస్కారాన్ని ప్రదానం చేసింది.


 మూలాలు 

వర్గం:జీవిస్తున్న ప్రజలు